5. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΑΜΥΝΗΣ ΚΑΙ ΟΙΚΟΝΟΜΙΚΩΝ Αριθ. 6533/54 της 9 Οκτ. /23 Νοεμ.  1954 (ΦΕΚ Β΄ 230) Περί τρόπου χορηγήσεως οικοδομικών δανείων εις τους έχοντας σειράν προτεραιότητος δικαιούχους του Α.Ο.Ο.Α. Έχοντες υπ’ όψιν: α)τας διατάξεις του Ν.Δ. 2906/1954 «περί τροποποιήσεως και συμπληρώσεως του Α.Ν. 1563/50 «περί ιδρύσεως Αυτονόμου Οικοδομικού Οργανισμού Αξιωματικών», β)τας διατάξεις του Α.Ν. 1563/50 «περί ιδρύσεως Α.Ο.Ο.Α.», γ)την σύμφωνον απόφασιν του Δ.Σ. του Α.Ο.Ο.Α. ληφθείσαν κατά την 40ήν αυτού συνεδρίασιν της 11ης Σεπτεμβρίου 1954 αποφασίζομεν: Το Δ.Σ. του Α.Ο.Ο.Α. δύναται κατόπιν αποφάσεώς του να χορηγή οικοδομικά δάνεια προς τα μέλη αυτού προς τον σκοπόν ανεγέρσεως κατοικιών επί ιδιοκτήτων αυτών οικοπέδων, ή αποπερατώσεως ημιτελών τοιούτων, ως και να προβαίνη εις την αγοράν κατόπιν υποδείξεως των μελών του ετοίμων οικιών, είτε επ’ ονόματί του, είτε επ’ ονόματι των δικαιούχων, υπό τους κάτωθι όρους και προϋποθέσεις. Α΄.Γενικοί όροι: 1.Τα δάνεια χορηγούνται εις τους Αξιωματικούς τους έχοντας δικαίωμα αποκτήσεως κατοικίας συμφώνως προς τας διατάξεις του Α.Ν. 1563/50 και του από 20.9.1951 Β.Δ/τος «περί καθορισμού των στερουμένων κατοικίας Αξιωματικών» ως και σειράν προτεραιότητος προς απόκτησιν της υπό του Α.Ο.Ο.Α. προσφερομένης κατοικίας ως αύτη θέλει καθορισθή δια ειδικών κανονισμών προβλεπομένων υπό του άρθρ. 11 του Ν.Δ. 2906/54. Αντί του Β.Δ. 20.9.1951 βλ. ήδη κατωτ. το Β.Δ. 17 Μαίου/7 Ιουν. 1955. Ωσαύτως κατά την πρώτην εφαρμογήν της παρούσης θέλουσι χορηγηθή δάνεια εις τους αιτήσαντας τοιαύτα δικαιούχους, οίτινες κατά το από 20.9.51 Δ/μα «περί κυρώσεως Κανονισμού αφορώντος καθορισμόν σειράς προτεραιότητος προς απόκτησιν της υπό του Α.Ο.Ο.Α. προσφερομένης κατοικίας» εμπίπτουσιν εις τους πίνακας σειράς προτεραιότητος της 31ης Δεκ. 1953 και εντός του αριθμού των 300 μεν πρώτων δικαιούχων προκειμένου περί Αθηνών, των 50 δε πρώτων δικαιούχων προκειμένου περί Θεσσαλονίκης, συμφώνως ταις υπ’ αριθ. 36/1954 και 40/1954 αποφάσεσι του Δ.Σ. του Α.Ο.Ο.Α. 2.Το ποσόν του δανείου δεν δύναται να υπερβαίνη το καθοριζόμενον εκάστοτε υπό του Δ.Σ. του Α.Ο.Ο.Α. ανώτατον όριον πιστώσεως δια τους λαβόντας κατοικίας ανεγειρομένας υπ’ αυτού. Το τυχόν επί πλέον απαιτηθησόμενον ποσόν υποχρεούται να καταβάλη εξ ιδίων ο δικαιούχος. 3.Το επιτόκιον των χορηγουμένων δανείων είναι ίσον προς το καταβαλλόμενον υπό των μελών του Α.Ο.Ο.Α. των λαμβανόντων κατοικίαν. 4.Η διάρκεια του δανείου είναι ίση προς τον χρόνον τον οριζόμενον δια την εξόφλησιν της αξίας της υπό του Α.Ο.Ο.Α. παρεχομένης οικίας. «5.Προς εξασφάλισιν των χορηγουμένων δανείων παρέχεται εις τον ΑΟΟΑ δικαίωμα εγγραφής πρώτης υποθήκης επί του ακινήτου του δικαιούχου ή της συζύγου του ή της αγοραζομένης υπ’ αυτού ή και μετά της συζύγου του ετοίμης οικίας, δύναται να χορηγηθή το δάνειον και επί εγγραφή δευτέρας υποθήκης επί των ως άνω ακινήτων υπό την προϋπόθεσιν ότι η αξία του υποθηκευομένου είναι υπερτέρα τουλάχιστον κατά 30 επί τοις εκατόν του συνολικού ποσού των δανείων δι’ α η υποθήκη». Η παρ. 5 αντικατεστάθη ως άνω δια της υπ’ αριθ. Φ. 873/200/420578 της 13 Οκτ. /4 Νοεμ. 1977 (ΦΕΚ Β΄ 1098) αποφ. Υπ. Εθν. Αμύνης και Οικονομικών. 6.Ο οφειλέτης δικαιούχος υποχρεούται να έχη ησφαλισμένην την δια του δανείου ανεγερθησομένην ή αποπερατουμένην ημιτελή ή αγοραζομένην έτοιμον οικίαν κατά του πυρός, δαπάναις αυτού, μέχρις ολοσχερούς εξοφλήσεως του δανείου και να εκχωρήση την κατά της ασφαλιστικής Εταιρείας απαίτησίν του εις τον Α.Ο.Ο.Α. «7.Επί του χορηγουμένου ποσού του δανείου επιβάλλεται κράτησις υπέρ του ΑΟΟΑ καταβαλομένη εφ’ άπαξ και κατά την σύνταξιν της σχετικής συμβάσεως. α)Δι’ αγοράν κατοικίας ή ανέγερσιν τοιαύτης επί ιδιοκτήτου οικοπέδου δραχ. 1.000, β)δι’ εξυπηρέτησιν δι’ οικοπέδου του ΑΟΟΑ και δανείου δραχ. 2.000». Η παρ. 7 ετροποποιήθη ως άνω δια της υπ’ αριθ. Φ. 873/159/729295 της 18 Σεπτ. /21 Οκτ. 1970 αποφ. των Υπ. Εθν. Αμύνης και Οικονομικών (ΦΕΚ Β΄ 736). 8.Ο δικαιωθείς δανείου εκχωρεί υπέρ του Α.Ο.Ο.Α. μέρος των αποδοχών αυτού ή εν περιπτώσει καθ’ ην αποχωρήση της υπηρεσίας μέρος της απονεμηθησομένης αυτώ συντάξεως, ίσον προς την τοκοχρεωλυτικήν δόσιν, όπερ παρακρατείται παρά των οικείων Διαχειριστών ή των οικείων Ταμιών. 9.Τα εκάστοτε νόμιμα δικαιώματα Συμβολαιογράφων, ελέγχου τίτλων, μεσιτών και υποθηκοφυλάκων, βαρύνουσι τον οφειλέτην. (Αντί της σελ. 703(α)  Σελ. 703(β) Τεύχος 656 – Σελ. 37 53 Αυτόνομος Οικοδομικός Οργανισμός Αξιωματικών 36.Θ.β.5 «10.Ο οφειλέτης δικαιούχος υποχρεούται να προσκομίζη νομίμως κεκυρωμένα αντίγραφα των τίτλων ιδιοκτησίας του οικοπέδου αυτού ή της αγορασθησομένης υπ’ αυτού ετοίμης οικίας δια χρονικήν περίοδον ουχί ελάσσονος της δεκαετίας. Της υποχρεώσεως ταύτης απαλλάσσεται η ανωτέρω, εάν οι τίτλοι ιδιοκτησίας ευρίσκονται κατατεθειμένοι εις Συμβολαιογράφον δια πράξεως αυτού. Εις την περίπτωσιν ταύτην ο έλεγχος ενεργείται εν τω Συμβολαιογραφείω υπό δικηγόρου του Α.Ο.Ο.Α. συντασσομένης υπ’ αυτού σχετικής εκθέσεως». Η παρ. 10 αντικατεστάθη ως άνω δια της από 25 Μαΐου /15 Ιουν. 1964 αποφ. Υπ. Οικον. και Εθν. Αμύνης (ΦΕΚ Β΄ 220). Β.Ειδικοί όροι: α)Χορήγησις δανείων εις διαθέτοντας ιδιόκτητον οικόπεδον: Δικαιούχος διαθέτων ιδιόκτητον οικόπεδον δύναται να ζητήση δάνειον παρά του Α.Ο.Ο.Α. δια την επ’ αυτού ανέγερσιν οικίας υπό τους κάτωθι ειδικώτερους όρους: 1.Να έχη άδειαν οικοδομήσεως, δια την έκδοσιν της οποίας ο Α.Ο.Ο.Α. χορηγεί αυτώ βεβαίωσιν ότι τυγχάνει μέλος του προς χορήγησιν της υπό του Νόμου προβλεπομένης ατελείας. 2.Ο Α.Ο.Ο.Α. ασκεί έλεγχον επί του εκτελουμένου έργου ίνα βεβαιούται ότι τούτο εκτελείται καλώς και ότι το χορηγηθέν δάνειον διατίθεται αποκλειστικώς δι’ ον σκοπόν εχορηγήθη. 3.Το ποσόν του δανείου καταβάλλεται τμηματικώς εις τον δικαιούχον αναλόγως της προόδου του έργου, δεόντως πιστοποιουμένης υπό της Δ/νσεως Τεχν. Υπηρεσιών του Α.Ο.Ο.Α. 4.Ο δικαιούχος υποχρεούται να αποπερατώση την οικοδομήν εντός προθεσμίας ενός έτους από της λήψεως της πρώτης δόσεως του δανείου, μετά την πάροδον της οποίας ο Α.Ο.Ο.Α. θα παύση χρηματοδοτών το έργον δικαιούμενος να επιδιώξη δια παντός νομίμου μέσου την είσπραξιν των καταβληθέντων υπ’ αυτού χρημάτων. 5.Άμα τη χορηγήσει του δανείου άρχεται ο υπολογισμός τόκου επί του χορηγηθέντος ποσού του δανείου και μετά εξάμηνον από της χρονολογίας ταύτης, άρχεται η καταβολή των τοκοχρεωλυτικών δόσεων ανεξαρτήτως αν η οικοδομή απεπερατώθη ή ου. β)Χορήγησις δανείων δι’ αποπεράτωσιν ημιτελών οικιών: Σελ. 704(β) Τεύχος 656 – Σελ. 38 Και δια την περίπτωσιν αυτήν ισχύουν τα αυτά ως και εν τη προηγουμένη περιπτώσει. γ)Χορήγησις δανείου δι’ αγοράν ετοίμων οικιών. 1.Η αγορά της υποδεικνυομένης υπό του δικαιούχου οικίας γίνεται υπό τούτου και επ’ ονόματί του, ή υπό του Α.Ο.Ο.Α. και επ’ ονόματι αυτού δυνάμει του άρθρ. 3 του Α.Ν. 1563/50, όστις και μεταβιβάζει ταύτην εις τον δικαιούχον υπό τους όρους του ανωτέρω Α. Νόμου. 2.Η εκτίμησις της αξίας της υποδεικνυομένης και αγοραζομένης υπό του δικαιούχου ή του Α.Ο.Ο.Α. οικίας γίνεται παρ’ επιτροπής συνιστωμένης δι’ αποφάσεως του επί της Εθνικής Αμύνης Υπουργού. Η ανωτέρω Επιτροπή διετηρήθη δια της παρ. 4 άρθρου μόνου του Β.Δ. 489/1965 (κατωτ. αριθ. 14). 3.Η υποχρέωσις της καταβολής των τοκοχρεωλυτικών δόσεων του χορηγουμένου δανείου άρχεται από της 1ης του επομένου της ημερομηνίας υπογραφής του συμβολαίου αγοραπωλησίας μηνός. Γ.Προκαταβολαί βοηθημάτων Τ.Α.Α.Σ. και Τ.Α.Σ.Α. Οι αυτοί ως άνω περιορισμοί και διατυπώσεις ισχύουσι και δια τα υπό των Ταμείων Αλληλοβοηθείας Αξιωματικών Στρατού και Αεροπορίας προκαταβαλλόμενα βοηθήματα προς τον σκοπόν της διευκολύνσεως του Αξιωματικού εις απόκτησιν ιδιοκτήτου κατοικίας μέσω του Α.Ο.Ο.Α., συμφώνως προς τας διατάξεις του άρθρ. 5 του Ν.Δ. 2738/1954 και άρθρ. 13 παρ. 2 του Ν.Ν. 2906/54. Οι δικαιούχοι κατοικίας του Α.Ο.Ο.Α. δύνανται να λάβωσι προκαταβολήν από το Ταμείον Αλληλοβοηθείας Αξιωματικών του Στρατού Ξηράς προς απόκτησιν στέγης, βάσει του άρθρ. 15 του Β.Δ. 17 Φεβρ. 1955 (ΦΕΚ Α΄ 65) περί κωδικοποιήσεως των περί Τ.Α.Α.Σ.Ξ. διατάξεων. Αι διατάξεις αύται εφαρμόζονται αναλόγως και ως προς το Β. Ναυτικόν δυνάμει του άρθρ. 11 Ν.Δ. 3967/1959. 54 36.Θ.β.5 Αυτόνομος Οικοδομικός Οργανισμός  Αξιωματικών